Foto: AFP Argentina terma jamoasi hujumchisi Lionel Messi xalqaro faoliyatini yakunlashi ehtimoli borligini inkor qilmadi. «Jahon chempionatidan so‘ng, terma jamoadagi faoliyatimni yakunlashim mumkinmi? Bilmadim, hammasi ko‘rsatgan natijamizga bog‘liq. Biz uchta finalni yutqazdik, natijada Argentina matbuoti bilan bo‘lgan munosabatlarda ba’zi qiyinchiliklar yuzaga keldi. Ular finalga chiqqanimizga boshqacha baho berishdi. Finalga chiqish osonmas, bu qadrlanishi kerak edi. Jahon chempionatida ko‘plab yaxshi o‘yinchilar ishtirok etadi, ammo Argentina ham har qanday terma jamoa orzu qiladigan futbolchilarga ega» - deb Messi so‘zlarini keltirmoqda Sport.es. Argentina terma jamoasi JCh-2018 guruh bosqichida Islandiya, Xorvatiya va Nigeriya bilan bellashadi.